# Fundació Pere Tarrés

Fundació Pere Tarrés és una entitat sense ànim de lucre fundada el 1985 per l'arxidiòcesi de Barcelona que es dedica al treball en l'àmbit del lleure infantil i juvenil, amb uns camps d'actuació que es basen en el foment de l'educació en el lleure, la cultura, la vida associativa, l'animació sociocultural i l'educació social. Té un servei de colònies de vacances que gestiona la xarxa més gran de cases de colònies de Catalunya, amb 127 equipaments, i també 25 cases més fora del Principat i 9 terrenys d'acampada a Catalunya i les Illes Balears. També ofereix cursos de formació. L'entitat obtingué la Medalla d'Honor de Barcelona el 2009.
L'entitat edita la revista Educació Social. Revista d'Intervenció Socioeducativa, una publicació dedicada a l'àmbit de l'educació social. Fou fundada l'any 1995 coincidint amb la sortida de la primera promoció de diplomats en Educació Social de la universitat, i des d'aquell moment s'ha publicat sense interrupció, oferint articles en català i castellà.
L'Escola Universitària d'Educació Social Pere Tarrés es va fundar el 1992 per impartir el Grau en Educació Social, i partir del curs 1997/1998, és reconeguda com a Escola Universitària d'Educació Social Pere Tarrés de la Universitat Ramon Llull. L'any 2001, es va incorporar l'Escola Universitària de Treball Social impartint el Grau en Treball Social, que donava continuïtat a la primera escola de Treball Social de l'Estat espanyol, l'"Escuela de Asistencia Social Para la Mujer", que es va fundar el 1932, per integrar-se l'any 1978, a l'Institut Catòlic d'Estudis Socials de Barcelona (ICESB), amb el nom d'Escola d'Assistents Socials, conformant el 31 de gener de 2010 la Facultat d'Educació Social i Treball Social Pere Tarrés.

## Referències

* ↑ Districte de Les Corts. El Ple del districte de les Corts acorda atorgar la Medalla d'honor de l'Ajuntament a la Fundació Pere Tarrés i al Col·legi Pare Manyanet, 8 de maig de 2009 [Consulta: 1r agost 2011].
* ↑ «ACTA Núm. 2/2009 de la reunió del Consell Municipal del Districte de les Corts». bcn.cat, 2009. Arxivat de l'original el 2015-04-02. [Consulta: 1r agost 2011].
* ↑ «Jordi Hereu presideix el lliurament de les Medalles d'Honor de la Ciutat». bcn.cat, 03-12-2009. [Consulta: 1r agost 2011].
* ↑ Rubio Domínguez, Miquel. L'Educació Social a la xarxa: de la reflexió a l'acció (PDF) (tesi). Universitat Oberta de Catalunya, 01-06-2013, p. 34-35 [Consulta: 29 octubre 2023].
* ↑ «Decret 176/1992». DOG, 1643, 1992. Arxivat de l'original el 2016-04-26 [Consulta: 26 abril 2016].Arxivat 2016-04-26 a Wayback Machine.
* ↑ Sabater, Jordi. L'Icesb (1951-2001) : crònica de mig segle al servei de l'Església i la societat catalanes. Barcelona: Claret, 2002.
* ↑ «Informes centre - Facultat d'Educació Social i Treball Social Pere Tarrés (URL)». Agència per a la Qualitat del Sistema Universitari de Catalunya. Arxivat de l'original el 21 de gener 2022. [Consulta: 1r novembre 2023].
* ↑ «8 de cada 10 alumnes d’Educació i Treball Social troben feina un any després de finalitzar els estudis». Catalunya Religió, 11-07-2020. [Consulta: 1r novembre 2023].

## Vegeu també

* Moviment de Centres d'Esplai Cristians
* La Conreria

## Enllaços externs

* Pàgina de la Fundació Pere Tarrés